Poznámky k účtovnej závierke
k 31.12.2020

A.	Poznámky sú spracované k účtovnej závierke za rok 2020 spoločnosti CoMa Consulting,s.r.o., so sídlom v Trenčíne, Východná 2337/17.
Spoločnosť bola  založená 4.3.2006.
Hlavným predmetom podnikania spoločnosti je konzultačná, poradenská, školiaca činnosť v oblasti riadenia spoločnosti a systémov kvality, podnikateľské poradenstvo v rozsahu voľných živností, sprostredkovateľská činnosť v oblasti obchodu a služieb v rozsahu voľných živností a organizovanie kurzov, školení, seminárov a konferencií.
	Spoločnosť zamestnávala v roku 2020 1 pracovníka na základe pracovnej zmluvy, 1 pracovníka /dôchodcu/ na základe Dohody o pracovnej činnosti a od 1.11.2019 1 pracovníka na  Dohodu o pracovnej činnosti.
Spoločnosť nie je neobmedzene ručiacim spoločníkom v iných účtovných jednotkách. 
Ročná účtovná závierka spoločnosti bola spracovaná k 31.12.2020 podľa Zákona č. 431/2002 Z.  z. o účtovníctve, § 16 a 17 a následných prepisov.
Od 15.12.2008 je spoločnosť platiteľom Dane z pridanej hodnoty.  

B.	Konateľom a štatutárom spoločnosti je Ing. Zuzana Ludvigová, ktorá je jediným spoločníkom a zakladateľom spoločnosti.

C.	Účtovná jednotka nie je súčasťou konsolidovaného celku. 

D.	Účtovná evidencia spoločnosti je spracovaná v zmysle Zákona 431/2002 Z. z. o účtovníctve, v znení neskorších zmien a doplnkov.
Najnovšie zmeny 264/217 Z. z. platné od 1.1.2018, 275/2017 Z. z.  platné od 1.1.2018, 213/2018 Z. z. platné od 1.10.2018, 363/2019 Z.z. platné od 31.12.2019, 363/2019 Z.z. Platné od 1.1.2020 a 390/2019 Z.z. platné od 1.10.2020.                                                        
Účtovníctvo spoločnosti   je spracované výpočtovou technikou,  programom Oberon  od spoločnosti EXALOGIC, s.r.o. Bešeňová. Program je dodávateľskou spoločnosťou pravidelne aktualizovaný na základe platných zmien v príslušných zákonoch a opatrení. 
Na strane aktív sú vykázané peňažné prostriedky a krátkodobé pohľadávky.
Na strane pasív je  hodnota vlastného imania a záväzky  spoločnosti. 
Výnosy spoločnosti tvoria fakturácie za vykonané služby podľa uzatvorených zmlúv s obchodnými partnermi.
Nákladmi spoločnosti sú bežné prevádzkové náklady, hlavne spotrebný materiál, mzdy, odvody z miezd, cestovné náklady a ostatné náklady súvisiace s činnosťou  spoločnosti.
Výsledkom hospodárenia spoločnosti za rok 2020 je strata  - 6 933,98 €.
Údaje na podsúvahových účtoch, ako aj iných aktívach a pasívach spoločnosť nevykazuje.

E.	Účtovná jednotka bude pokračovať vo svojej činnosti i naďalej a spôsob vedenia      účtovníctva bude bez zmeny.
Od zavedenia jednotnej meny EURO od 1.1.2009, je účtovníctvo vedené  v peňažných jednotkách EURO.
Pohľadávky a záväzky spoločnosti sú evidované v menovitej hodnote, v čase ich vzniku.
Nakoľko účtovná jednotka nemá v dlhodobom hmotnom a nehmotnom majetku neodpísaný majetok, v roku 2020  neboli účtované odpisy. 
Dotácie v uplynulom roku spoločnosť nemala.  
	
F.	V krátkodobých pohľadávkach má spoločnosť v evidencii neuhradenú faktúru za vykonané služby pre spoločnosť Elettromil Slovakia spol. s.r.o. v hodnote 900,-€, ktorej splatnosť je 14.1.2021. Pohľadávky z predchádzajúcich období má spoločnosť vysporiadané.  
Finančný majetok tvorí  hodnota peňažných prostriedkov v pokladni spoločnosti 119,96 € a stav na účte v ČSOB  8 169,67 €.

G.	Na strane pasív hodnota vlastného  imania a záväzkov je  9 189,63€.
Vlastné imanie spoločnosti je 7 208,50€.
Hodnotu vlastného imania spoločnosti tvorí základné imanie 6 639,-€, zákonný rezervný fond tvorený zo zisku spoločnosti 1 327,80€, nerozdelený zisk z minulých  rokov 6 175,68€ a strata za rok 2020 - 6 933,98€. Vykázaná strata spôsobila v porovnaní s predchádzajúcim rokom pokles výšky vlastného imania. 
Dlhodobé záväzky spoločnosť nemá. 
Krátkodobé záväzky spoločnosť eviduje v celkovej čiastke  1 981,13 €.
Podstatnou položkou v záväzkoch sú povinnosti voči daňovému úradu vo výške 427,03 €  ktorá sa skladá z čiastky odvodu dane z pridanej hodnoty za 4. štvrťrok roku 2020 v čiastke 307,11€, daň z motorových vozidiel za rok 2020 86,25€ a daň zo mzdy za 12. mesiac  vo výške 33,67€.  
Záväzky zo sociálneho a zdravotného poistenia predstavujú čiastku 385,45€, z toho odvod do Sociálnej poisťovne  245,67€, do Zdravotnej poisťovne 104,37€ a do DDP 35,41€.
Uvedené odvodové záväzky za obdobie 12. mesiac 2020:
Záväzok voči zamestnancovi za 12. mesiac je 103,92€, mzda za 12. mesiac 2020.
Záväzok voči spoločníkovi je 975,98€, z toho mzda za 12. mesiac 475,98€ a záväzok za poskytnutú pôžičku od spoločníka v čiastke 500,-€.
Záväzok z obchodnej činnosti má spoločnosť v hodnote 88,75€, za neuhradenú faktúru od spoločnosti QIC s.r.o.za mesiac december, ktorej splatnosť je v v januári 2021.
Záväzky z predchádzajúcich účtovných období má spoločnosť vyrovnané. 
    
H.	Výnosy účtovnej jednotky tvoria tržby za fakturované služby uskutočnené na základe uzatvorených zmlúv s obchodnými partnermi. Iné významné výnosy z hospodárskej činnosti ako i finančné výnosy spoločnosť nevykazuje. 
Významnou položkou nákladov na poskytnuté služby sú hlavne náklady na      tuzemské cestovné 6 689,60€ a úhrada za prenájom osobného motorového vozidla     na základe   uzatvorenej zmluvy o operatívnom leasingu č. 305034-0 s dodávateľom Mercedes-Benz Financial Services Slovakia s.r.o. Podľa uvedenej zmluvy výška nájomného za rok 2020 je 9 953,87€. Na obstaranie PHM pre prevádzku leasingového vozidla bolo vynaložené  1 372,72€. Uvedené náklady na nákup PHM zúčtované do nákladov spoločnosti sú 80% z celkových nákladov na ich nákup, nakoľko vozidlo bolo čiastočne používané na súkromné účely.
Ostatné režijne náklady vo výške  3 249,81€, boli vynaložené na obstaranie drobného režijného materiálu, poštovné služby, internet, kancelárske potreby, parkovanie.
Mzdové náklady boli v uplynulom roku 7 811,71€ a  náklady na sociálne, zdravotné a dôchodkové poistenie 3 137,12€.
Príspevok na rekreáciu bol za rok vyplatený v čiastke 63,86€. 
Finančné náklady spoločnosti 114,04€ sú bankové poplatky.

I.	Mimoriadne náklady  spoločnosť v hodnotenom období nemala.  

J.	Odloženú daň z príjmov spoločnosť neeviduje. 

K.	Účtovná jednotka neeviduje položky, o ktorých je potrebné účtovať na podsúvahových účtoch. 

L.	Iné aktíva a pasíva spoločnosť nemá.

M.	Štatutárnym orgánom spoločnosti a jej konateľom je Ing. Zuzana Ludvigová, ktorá je v zamestnaneckom pomere. V rámci pracovného zaradenia  mala priznanú mesačnú hrubú mzdu  vo výške 580,- €. Ďalšie peňažné a nepeňažné príjmy neboli poskytnuté.

N.	Spoločnosť v hodnotenom období nemala ekonomické vzťahy so spriaznenými osobami.

O.	V období medzi dňom spracovania účtovnej závierky k 31. 12. 2020 a dňom zostavenia účtovnej závierky nevznikli skutočnosti, ktoré by ovplyvnili údaje uvedené v účtovnej závierke roku 2020.

P.	Základné imanie zapísané do obchodného registra je  6 639,- €.

Q.	Rezervný fond k 31.12.2020 predstavuje 20% zo základného imania a je vo výške 1 327,- €.     
Vlastné imanie spoločnosti hlavne vplyvom vykázanej straty spoločnosti pokleslo   v porovnaní s predchádzajúcim obdobím na  7 208,50 €.    
Nerozdelený zisk z minulých rokov k 31.12.2020 je  6 175,68 €. Pokles hodnoty nerozdeleného zisku vzniklo zúčtovaním straty z roku 2019 z nerozdeleného zisku  predchádzajúcom období 2018.     
Ostatné kapitálové fondy a iné fondy tvorené zo zisku spoločnosť nemá. 
Dividendy neboli vyplácané. 

R.	Účtovná jednotka podľa Zákona č. 431/2002 Z. z. o účtovníctve § 19, v znení neskorších predpisov  a Opatrenia č. 4455/2003-92 MF-SR nie je povinná vypracovať prehľad o finančných tokoch organizácie.

 V Trenčíne, dňa  5. 3. 2021

                                                                                                konateľ spoločnosti